alexandrainst/scandi-wiki huggingface dataset:
President for Saskatchewans lovgivende forsamling

Presidenten for Saskatchewans lovgivende forsamling () er leder for denne canadiske provinsens parlament. Embetet ble innstiftet i 1906.

Valg og betingelser 
Presidenten blir valgt av den lovgivende forsamlingens medlemmer gjennom hemmelig avstemning etter hvert allmenne valg eller når den forrige presidenten er død eller har fratrådt. Embetet er åpent for alle medlemmer med unntak av ministre og partiledere.

Funksjoner 
Presidenten har som plikt å sørge for at for at forsamlingens regler for å drive sin virksomhet blir fulgt samt at alle medlemmene har en mulighet til å delta i debatter. Én av presidentens vanskeligste oppgaver er å balansere flertallets rett til å utøve sin virksomhet med mindretallets rett til å bli hørt. Alle kommentarer i forsamlingen må rettes til presidenten. Ingen medlemmer må sitte når presidenten står. 

Presidenten må gi medlemmer ordet innen de taler til forsamlingen. Presidenten kan pålegge et medlem, som har kommet med uhøflige kommentarer eller en språkbruk, som ikke er tillatt av reglene, om å trekke tilbake disse kommentarene. Hvis medlemmet fortsetter å nekte og adlyde presidentens instrukser, kan denne suspendere vedkommende fra forsamlingen resten av dagen eller for en lengre tidsperiode, hvis forsamlingen så befaler.

Det kreves at presidenten representerer Saskatchewans lovgivende forsamling under alle seremonielle og formelle tilstelninger (innbefattet i saker som berører kronen og andre parlamenter/lovgivende forsamlinger). Dette kan inkludere å være vert for fremmede dignitærer eller å representerte Saskatchewans lovgivende forsamling under parlamentariske sammenkomster i Canada eller rundt om i verden.   

Presidenten har en tilleggsrolle med å føre tilsyn med en rekke tjenester (økonomiske, administrative, juridiske og informasjonsmessige), som gis til alle forsamlingens medlemmer av dens tjenestepersoner og stab. Presidenten fungerer som leder for Board of Internal Economy, en komité der både regjerings- og opposisjonspartiene er representert.

Upartiskhet 
Det er grunnleggende at presidenten blir sett på som stående utenfor partipolitikken. Derfor deltar han eller hun ikke i debatter og voterer kun ved stemmelikhet. Presidenten fortsetter likevel som medlem å representere sin valgkrets.

Liste

Referanser 

Saskatchewan
 
Saskatchewan
Skeie

Skeie har flere betydninger.

Steder i Norge 
 Skeie (fjell)
 Skeie (Hægebostad) − tettsted
 Skeie (Bergen) − grunnkrets
 Skeie skole (Bergen)
 Hundvåg#Skeie − fire grunnkretser i bydel Hundvåg
 Skeietunnelen
 Skeie landskapsvernområde
 grunnkrets i Bjørnafjorden kommune
 kirkested i Hjartdal kommune
 grunnkrets i Karmøy kommune
 grunnkrets i Kvam kommune
 grunnkrets i Kvinnherad kommune
 grend i Lindesnes kommune

Norske foretak 
 Skeie (selskap)
 Skeiegruppen
 Skeie Energy

Personer 
 Arne Skeie − salmedikter
 Arne Scheie − sportskommentator
 :en:Birger Skeie − forretningsmann
 Bjarne Skeie − forretningsmann
 Eyvind Skeie − forfatter
 Frode Scheie − håndballspiller
 Geir Skeie − mesterkokk
 Geirmund Skeie − psykiater
 Jan-Olav Skeie − styrkeløfter
 Jon Skeie − jurist
 Sindre Skeie − salmedikter
 Tor Skeie − freestylekjører
 Tore Skeie − historiker

Anvendelser 
 Skeide (båt)
 Skeide − gruveprosess
Fancy Bear

Fancy Bear (også kjent som APT28, Pawn Storm, Sofacy Group (av Kaspersky), og Strontium (av Microsoft)) er en russisk cyberspionasje-gruppe. En kjent hacker, Dmitri Sergejevitsj Badin er funnet tilknyttet denne gruppen.

Tilknytning til Russisk etteretning 
Cybersecurityfirmaet CrowdStrike har hevdet at Fancy Bear er forbundet med den russiske militære etterretningstjenesten - tidligere benevnt GRU. Storbritannias Foreign and Commonwealth Office, så vel som  SecureWorks, ThreatConnect, og Fireeye's Mandiant, har også hevdet at gruppen er sponset av den russiske regjeringen. I 2018 hevdet USAs spesialråd (eng: Special Counsel) at Fancy Bear besto av GRUs underenheter med FPN 26165 og 74455.

Bakgrunn 
Navnet Fancy Bear kommer fra et kodesystem som sikkerhetseksperten Dmitri Alperovitsj bruker til å identifisere hackere.

Angrep som Fancy Bear hevdes å stå bak 

Fancy Bear har østeuropeiske regjeringer og militære styrker som målgruppe, eksempelvis  Georgia og Kaukasus, samt Ukraina, Også sikkerhetsrelaterte organisasjoner som NATO, så vel som det amerikanske forsvaret samt entreprenører som Academi (tidligere kjent som Blackwater), Science Applications International Corporation (SAIC), Boeing, Lockheed Martin, og Raytheon. Fancy Bear har også angrepet russiske borgere som er ansett som politiske fiender av Kreml, inkludert tidligere oljemagnaten Mikhail Khodorkovskij samt Maria Alekhina fra bandet Pussy Riot. 
I oktober 2020 etterlyste FBI seks russiske offiserer i GRU for datainnbrudd.

Ukrainsk artilleri 
CrowdStrike hevdet at Fancy Bear brukte Android skadevare mot Ukraina i tiden 2014 til 2016,  Spesielt ble denne skadevaren brukt mot det ukrainske artillerisystemet.  De distribuerte en infisert versjon av en Android - app hvis opprinnelige hensikt var å styre målrettingsdata for D-30 artilleri. Appen, som brukes av ukrainske offiserer, var lastet med X-Agent spionvare og lagt ut på nettet på militære fora. CrowdStrike hevdet at mer enn 80% av ukrainske D-30 haubitsere ble ødelagt i krigen, den høyeste prosentvise tap av noe artilleriskyts i hæren (en prosentandel som aldri tidligere hadde vært rapportert).).

Dataangrep mot Stortinget 
Den 24. august 2020 varslet Stortinget om at de folkevalgte var blitt utsatt for et stort dataangrep hvor E-poster, kontonumre, personnumre, bankinformasjon og andre personopplysninger fra ansatte og stortingspolitikere ble stjålet i et omfattende dataangrep. Russland ble senere tillagt skyld for angrepet.

I desember 2020 konkluderte Politiets Sikkerhetstjeneste med at gruppen sto bak angrepet.

Dataangrep mot Ukraina
Den 14. januar 2022 ble hjemmesidene til den ukrainske regjeringen og flere departementer rammet av et massivt dataangrep.

Ifølge det amerikanske justisdepartementet var det seks hackere ansatt i en enhet med feltposnummer 74455 som stod bak angrepet.

Referanser 

Datakrigføring
Hackergrupper
122 mm haubits 2A18 (D-30)

122 mm hoaubits D-30 (GRAU - indeks 2A18) er en Sovjetisk haubitser som først ble satt i tjeneste i 1960. Det er et solid stykke våpen som fokuserer på de grunnleggende funksjonene i et tauet feltaartilleril egnet for alle forhold. D-30 har en maksimal rekkevidde på 15.4 kilometer, eller over 21 km med RAP ammunisjon.

Varianter 

 2A18 eller D-30 – den grunnleggende modellen, som beskrevet.
 2A18M eller D-30M – ny dobbel munningsbrems.
 2A18M-1 eller D-30M-1 – med semi-automatisk loader. Prototypen.
 D-30A – endret rekylsystem, ny munningsbrems.
 2S1 Gvozdika selvgående versjon.

Referanser 

Artilleri
Russisk artilleri
Trephisa

Trephisa  er en slekt av løpebiller.

Utseende  
Små til middelsstore (4,8-6,5 millimeter), avlange, blankt svarte løpebiller med litt bronseaktig metallglans. Hodet er kort og bredt med middelsstore kjever og fasettøyne, antennene er omtrent så lange som hode + pronotum. Pronotum er avrundet firkantet med markerte, rettvinklede bakhjørner, roten lkraftig punktert, med en kort lengdegrop på hver side. Dekkvingene er nesten jevnbrede med markerte punktrader.

Levevis 
Artene lever i høytliggende skog (sørbøk og eukalyptus).

Utbredelse 
Slekten lever i det østlige Australia (Queensland og Australian Capital Territory).

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Psydrinae LeConte, 1853
 Slekten Trephisa Moore, 1963
 Trephisa barrymoorei Liebherr, 2018
 Trephisa parallela Moore, 1963

Referanser

Litteratur

Eksterne lenker 
 

Psydrinae
Biller formelt beskrevet i 1963
Australias insekter
Simodontus

Simodontus er en slekt av billene i delgruppen (underfamilien) Pterostichinae i familiegruppen løpebiller.

Utseende 
Middelsstore, avlange, blankt svarte løpebiller.

Utbredelse 
Slekten er utbredt i Australia (New South Wales, Victoria, Tasmania).

Systematisk inndeling 

 ordenen biller, Coleoptera (Linnaeus, 1758)
 underordenen Adephaga (Schellenberg, 1806)
 overfamilien løpebiller og vannkalver, Caraboidea (Latreille, 1802)
 familien løpebiller, Carabidae (Latreille, 1802)
 underfamilie Pterostichinae (Bonelli, 1810)
 slekten Simodontus Chaudoir, 1843 
 underslekten Simodontus (i snever forstand)
 Simodontus aeneipennis Chaudoir, 1843
 Simodontus australis (Dejean, 1828)
 Simodontus brunnicolor Lorenz, 1998
 Simodontus convexus Chaudoir, 1873
 Simodontus curtulus Chaudoir, 1873
 Simodontus fortnumi (Castelnau, 1867)
 Simodontus grandiceps Sloane, 1900
 Simodontus holomelanus (Germar, 1848)
 Simodontus laeviceps Sloane, 1900
 Simodontus leai Sloane, 1898
 Simodontus murrayensis Blackburn, 1890
 Simodontus occultus Sloane, 1898
 Simodontus picescens Chaudoir, 1873
 Simodontus sexfoveatus (Chaudoir, 1878)
 Simodontus rotundipennis (Castelnau, 1867)
 Simodontus transfuga Chaudoir, 1873
 underslekten Trochoglymmus Straneo, 1937
 Simodontus clermonti (Straneo, 1937)
 Simodontus rufipalpis (Castelnau, 1867)

Eksterne lenker 
 Atlas of Living Australia - Simodontus 
 Bilde av Simodontus australis
 

Pterostichinae
Biller formelt beskrevet i 1843
Australias insekter
Aphaenopidius

Aphaenopidius  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Utseende 
Små til middelsstore (ca. 5 millimeter), spinkle, lyst rødbrunlige løpebiller med lange antenner. De har reduserte øyne og er blinde. Antennene er omtrent så lange som kroppen.

Levevis 
Artene lever i huler, der de trolig ernærer seg av andre smådyr.

Utbredelse 
Slekten er utbredt i hulesystemer i Slovenia. Den har en ganske begrenset utbredelse.

Systematisk inndeling 
Systematikken følger Carabidae of the World. Navnet blir ofte stavet Aphaenops.

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Trechini Bonelli, 1810 
 delgruppe Trechina Bonelli, 1810
 Slekten Aphaenopidius J. Muller, 1913 
 Aphaenopidius kamnikensis Drovenik, 1987
 Aphaenopidius treulandi J. Muller, 1909

Referanser

Eksterne lenker 
 Bilde av Aphaenopidius treulandi
 

Skyggeløpere
Biller formelt beskrevet i 1913
Slovenias insekter
Aphaenopsis

Aphaenopsis  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Levevis 
Artene lever i huler, der de trolig ernærer seg av andre smådyr.

Utbredelse 
Slekten er utbredt i hulesystemer i Bosnia. Den har en ganske begrenset utbredelse.

Systematisk inndeling 
Systematikken følger Carabidae of the World. Navnet blir ofte stavet Aphaenops.

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Trechini Bonelli, 1810 
 delgruppe Trechina Bonelli, 1810
 Slekten Aphaenopsis J. Muller, 1913 
 Aphaenopsis apfelbecki (Ganglbauer, 1891)
 Aphaenopsis pfeiferi (Apfelbeck, 1908)

Referanser

Eksterne lenker 
 

Skyggeløpere
Biller formelt beskrevet i 1913
Bosnia-Hercegovinas insekter
Aadu Must

Aadu Must (født 25. mars 1951 i Pärnu) er en estisk historiker og politiker. Han er professor i arkivkunnskap ved Universitetet i Tartu. Han har vært innvalgt i Estlands riksforsamling for Det estiske senterpartiet siden 2015. Han var også representant i periodene 2007–2009 og 2011–2013. Han har også vært formann i byrådet i Tartu.

Referanser 

Estiske politikere
Estiske historikere
Personer fra Pärnu
Platyhelluo

Platyhelluo  er en slekt av biller i familiegruppen løpebiller.

Utseende  
En middelsstor (ca. 12 millimeter), spinkel, ganske flat, mørkbrun løpebille. Hodet er firkantet, noe bredere enn langt, med rundet utstående fasettøyne og framstrakte kjever. Antennene er omtrent halve kroppslengden, de innerste leddene ganske kraftige, de ytterste tynne. Pronotum er omtrent hjerteformet, lengre enn bredt. Dekkvingene er jevnbrede med fine punktstriper, litt forkortede slik at de ikke dekker det bakerste bakkroppsleddet. Beina er nokså lange og tynne.

Utbredelse og økologi 
Slekten lever i Australia (Northern Territory). Arten lever i åpen skog.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 underfamilie Anthiinae Bonelli, 1813
 stammen Helluonini 
 delgruppe Helluonina 
 slekt Platyhelluo Baehr, 2005
 Platyhelluo weiri Baehr, 2005

Referanser

Eksterne lenker 
 Atlas of Living Australia - Platyhelluo 
 

Anthiinae
Biller formelt beskrevet i 2005
Derocrania

Derocrania er en slekt av løpebillene (Carabidae). De er vanligvis livlig fargede, svært raske biller. Munnskjoldet (clypus) er bredere enn avstanden mellom antennene, dette skiller denne gruppen fra resten av løpebillene.

Utseende 
Ganske store, lange og slanke, langbeinte, mørke sandjegere, gjerne med litt bronseaktig metallglans. De kan minne overflatisk om store maur. Hodet er stort og rundet med store, litt utstående fasettøyne, antennene svært tynne, omtrent halve kroppslengden. Kjevene er nokså små (til sandjegere å være) og skarpe. Pronotum er tre-fire ganger så langt som bredt, tønneformet i midten, den fremre delen sylindrisk, den bakre kjegleformet. Dekkvingene er rundede og hvelvede, forholdsvis korte. Beina er lange, føttene på forbeina litt utvidete.

Levevis 
Sandjegerne er dagaktive, solelskende insekter som finner byttet ved hjelp av sitt gode syn.  Disse artene ses gjerne på trestammer.

Larvene lever som predatore, nedgravd i bakken, i en sjakt. De sitter i huleåpningen med de lange overkjevene klar til å fange potensielle byttedyr.

Utbredelse 
Slekten er utbredt i Asia.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilie  Sandjegere, Cicindelinae Latreille, 1802
 Stammen Collyridini
 Slekten Derocrania Chaudoir, 1860
 Derocrania agnes (W. Horn, 1905)
 Derocrania brevicollis (W. Horn, 1905)
 Derocrania concinna Chaudoir, 1860
 Derocrania dembickyi Naviaus & J. Moravec, 2001
 Derocrania flavicornis W. Horn, 1892
 Derocrania fusiformis (W. Horn, 1904)
 Derocrania gibbiceps Chaudoir, 1860
 Derocrania halyi (W. Horn, 1900)
 Derocrania honorei Fleutiaux, 1893
 Derocrania intricatorugulosa (W. Horn, 1942)
 Derocrania jaechi Naviaux, 2002
 Derocrania longesulcata (W. Horn, 1900)
 Derocrania nematodes (Schaum, 1863)
 Derocrania nietneri (Motchulsky, 1859)
 Derocrania schaumi W. Horn, 1892
 Derocrania scitiscabra (Walker, 1859)

Eksterne lenker 
 Bilde av Derocrania sp. fra Sri Lanka 
 

Sandjegere
Biller formelt beskrevet i 1860
Miscelus

Miscelus  er en slekt av løpebiller.

Utseende 
Middelsstore (gjerne ca. 12 millimeter), slanke, litt flate, blanke, brunrøde til svarte løpebiller. Hodet er litt lengre enn bredt med små fasettøyne og forholdsvis lange kjever. Antennene er omtrent så lange som hode + pronotum. Pronotum er avrundet trapesformet med en fin midtfure. Dekkvingene er jevnbrede med tydelige punktstriper.

Levevis 
Denne gruppen inneholder mange arter som lever i trær, der de gjerne løper rundt på barken.

Utbredelse 
Slekten er utbredt i Sørøst-Asia  (Indonesia).

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Lebiinae  Bonelli, 1810
 Stammen Lebiini  Bonelli, 1810 
 Gruppen Pericalina Hope, 1838
 Slekten Miscelus Klug, 1834
 Miscelus carinatus Andrewes, 1922
 Miscelus javanus Klug, 1834
 Miscelus luctosus Putzeys, 1875
 Miscelus sibling Darlington, 1968
 Miscelus unicolor Putzeys, 1846

Eksterne lenker 
 

Lebiinae
Biller formelt beskrevet i 1834
Raga

Raga (sanskrit रागः /rāgaḥ/, hindi राग /rāg/, tamil ராகம் /rāgam/) er melodireglene som blir brukte innan klassisk indisk musikk. Både hindustani- og karnatisk musikk bruker ragaer, men utforming, namngivin og klassifisering er forskjellig.

En raga kan skildres som en sekvens av mellom fem og sju noter. Grunnformen av denne sekvensen kan skildres omtrent som en skala. Ragaen danner utgangspunkt for improvisasjon, der man følger notesekvensen frem og tilbake. Oppgangen og nedgangen kan være noe forskjellig.

I hindustanimusikk er ragaene organiserte i thát. Hver raga er tilknyttet en viss stemning, årstid, tid på døgnet, hendelser, følelser og etiske kvaliteter. Man har også organisert ragaer i 6 rāga-rāgini med en «mannlig» og en «kvinnelig» raga i hvert par, i tillegg til «sønner» og «svigerdøtre» av desse parene. Personifiseringen av ragaene inspirerte en rekkje ragamalamalerier. Denne klassifiseringaen er likevel ikke vanlig i dag.

I karnatisk musikk inndeler man ragaene etter grunnleggende ragaer (melakarta) som har gitt eller kan gi opphav til en rekke underragaer.

Kilder

«Raga» (14. februar 2009), Store norske leksikon. Henta 26. november 2013.
«raga», Philip's World Encyclopedia. (Published online: 2004 Current Online Version: 2012).
«raga», The Oxford Dictionary of Music'' (6 ed.). Tim Rutherford-Johnson, Michael Kennedy, Joyce Bourne Kennedy (red.), Oxford University Press Print Publication Date: 2012 Print ISBN 9780199578108 Published online: 2013 Current Online Version: 2013 eISBN: 9780191744518

Eksterne lenker

indisk musikk
Hindustanimusikk
Karnatisk musikk
Bhajan

Bhajan er en lovsang som uttrykker kjærlighet til en guddom i hinduismen. Bhajansang er karakteristisk for hinduretningen bhakti. Sangene blir ofte fremført i grupper. De er gjerne på de lokale folkespråk, ikke på sanskrit som mer formelle hymner kan være. 

Bhajansynging er svært populært i India, både i tempel, på gater og på tog.

Se også 
bhakti
kirtan
pada

Kilder

Indisk musikk
Religiøs musikk
Hinduisme
Utleirahallen

Utleirahallen er en flerbrukshall på Utleira i Trondheim. Hallen eies av Utleira IL, og stod ferdig i 2015. I tillegg til to håndballflater har hallen styrketreningsrom, sosialt rom, klubbhus, kontorer og en café.

Ved Utleirahallen ligger Utleira Kunstgress, som er 7'er og 11'er kunstgress-fotballbaner.

Referanser

Eksterne lenker 
 Norges håndballforbund - Utleirahallen
 Norges fotballforbund - Utleirahallen

Idrettshaller i Norge
Idrettsanlegg i Trondheim
Etableringer i 2015
Lerkendal (bydel)
Celine Fariala Mangaza

Celine Fariala Mangaza (født 27. august 1967 i Bukavu i Zaïre, død 28. mai 2020 i Bukavu) med tilnavnet Mama Leki, var en kongolesisk aktivist for funksjonshemmede.

Leki et et ord på lingala som betyr «tante», og fungerer som en respektpartikkel i navnet.

Hun ble født i Bukavu øst i landet, og ble rammet av polio da hun var tre år gammel. Til tross for sykdommen og det forhold at jenter vanligvis ikke ble sendt til skolegang den gang, fikk hun skoleundervisning til og med sjette klasse. Da begynte hun som skredder. Hun etablerte i 2006 en egen skole for søm, med tanke på funksjonshemmede kvinner. Den ble kalt  Association for the Wellness of Handicapped Women. Hun var ogspå visepresident for Safeco, en NGO i Bukavu som gav kongolesiske kvinner digitale ferdigheter.

Hun giftet seg med Fidel Batumike i 1994, og de fikk fire barn.

Mangaza døde i 2020, av covid-19.

Referanser 

Personer fra Bukavu
Aktivister fra Afrika
Pedagoger
Dødsfall relatert til covid-19 i Den demokratiske republikken Kongo
Tallinn Tekniske Universitet

Må ikke forveksles med Tallinns universitet.
Tallinns tekniske universitet (estisk: Tallinna Tehnikaülikool, engelsk: Tallinn University of Technology, engelsk kortform: TalTech) er et universitet i Tallinn for ingeniørfag, næringsliv, offentlig administrasjon og maritime saker. Det er det eneste tekniske universitetet i Estland. Universitetet ble grunnlagt i 1918 og har hatt universitetsstatus siden 1936. Campus ligger i bydelen Mustamäe.

Adressen til universitetet er Ehitajate tee 5.

Referanser

Eksterne lenker 
 

Universiteter i Estland
James Corson

James Corson (født 14. januar 1906, død 12. november 1981) var en amerikansk friidrettsutøver.

Han representerte USA under Sommer-OL 1928, hvor han tok bronse i diskos.

Referanser

Eksterne lenker 
 

Diskoskastere fra USA
Deltakere for USA under Sommer-OL 1928
Friidrettsutøvere under Sommer-OL 1928
Medaljevinnere under Sommer-OL 1928
Karl Storch

Karl Storch (født 21. august 1913, død 19. august 1992) var en tysk friidrettsutøver.

Han representerte Tyskland under Sommer-OL 1996, hvor han tok sølv i sleggekast.

Referanser

Eksterne lenker 
 

Tyske sleggekastere
Deltakere for Tyskland under Sommer-OL 1952
Friidrettsutøvere under Sommer-OL 1952
Medaljevinnere under Sommer-OL 1952
Mikhail Krivonosov

Mikhail Petrovitsj Krivonosov (russisk: Михаил Петрович Кривоносов, født 1. mai 1929, død 11. november 1994) var en belarusisk friidrettsutøver.

Han representerte Sovjetunionen under Sommer-OL 1956, hvor han tok sølv i sleggekast.

Referanser

Eksterne lenker 
 

Sovjetiske sleggekastere
Belarusiske sleggekastere
Deltakere for Sovjetunionen under Sommer-OL 1952
Friidrettsutøvere under Sommer-OL 1952
Deltakere for Sovjetunionen under Sommer-OL 1956
Friidrettsutøvere under Sommer-OL 1956
Medaljevinnere under Sommer-OL 1956
Verdensrekordsettere i friidrett
Deltakere for Sovjetunionen under EM i friidrett 1954
Aleksej Spiridonov

Aleksej Spiridonov (født 20. november 1951, død 9. april 1998) var en russisk friidrettsutøver.

Han representerte Sovjetunionen under Sommer-OL 1976, hvor han tok sølv i sleggekast.

Referanser

Eksterne lenker 
 

Russiske sleggekastere
Sovjetiske sleggekastere
Deltakere for Sovjetunionen under Sommer-OL 1976
Friidrettsutøvere under Sommer-OL 1976
Medaljevinnere under Sommer-OL 1976